ráso vā ā́paḥ sárasamevaìtátkrīṇātyátha yaddhíraṇyam bhávati sáśukramevaìtatkrīṇātyatha yadvā́so bhávati sátvacasamevaìtátkrīṇātyátha yádajā bhávati sátapasamevaìtátkrīṇātyatha yáddhenurbhávati sā́śiramevaìtatkrīṇātyatha yánmithunau bhávataḥ sámithunamevaìtátkrīṇāti taṃ vaí daśábhirevá krīṇīyānnādaśabhirdaśākṣarā vaí virā́ḍvairājaḥ sómastásmāddaśábhirevá krīṇīyānnā́daśabhiḥ